ลูกสาว หลังทานนมขวดเสร็จ จะมีอาการไอมาก หายใจแรง และอ้วกเป็นบางครั้ง จะไอประมาณ45 นาที เป็นเฉพาะช่วงกลางคืน กลางคืนค่ะ ไอมาประมาณ4-5 วันแล้วค่ะ ไม่มีไข้ ไม่ซึม ไม่งอแง ทานได้ปกติค่ะ
สวัสดีค่ะการไอเป็นอาการที่ร่างกายมีการตอบสนองและกำจัดสิ่งที่กีดขวางระบบทางเดินหายใจ อย่างมูก เสมหะ หรือสิ่งที่ทำให้เกิดการระคายเคืองภายในลำคอ อย่างละอองฝุ่นหรือควัน อาจเกิดได้จากหลายสาเหตุ เช่นไข้หวัดซึ่งเกิดจากการติดเชื้อไวรัส มักหายเองได้ในเวลาไม่นานนัก หรืออาจเกิดจากหลอดลมอักเสบหรือปอดอักเสบ หากมีไข้สูง หายใจหอบเหนื่อยร่วมด้วย นอกจากนี้ยังอาจเกิดได้จาก อาการหลอดลมไว หรือโรคหอบหืด ไอจากมีน้ำมูกหรือเสมหะหยดลงคอ ไอจากโรคภูมิแพ้ หรือสาเหตุอื่น ๆ ที่พบได้น้อย เช่น การสำลักสิ่งแปลกปลอมเข้าไปในหลอดลม การไอจากภาวะกรดไหลย้อนขึ้นมาระคายเคืองทางเดินหายใจ และการไอจากการสูดควันบุหรี่ เป็นต้น บางครั้งการไอมาก ๆ อาจจะไปกระตุ้นคอหอยทำให้เกิดการอาเจียนได้ค่ะแนะนำว่า หากยังไอมาก หรือมีไข้สูง ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ